Komission tiedonanto Euroopan parlamentille, annettu EY:n perustamissopimuksen 251 artiklan 2 kohdan toisen alakohdan mukaisesti, neuvoston yhteisestä kannasta yhteisön tullikoodeksista annetun neuvoston asetuksen (ETY) N:o 2913/92 muuttamisesta tehdyn Euroopan parlamentin ja neuvoston asetusehdotuksen hyväksymiseen /* KOM/2004/0770 lopull. */





Bryssel 30.11.2004 KOM(2004) 770 lopullinen 2003/0167 (COD) KOMISSION TIEDONANTO EUROOPAN PARLAMENTILLE, annettu EY:n perustamissopimuksen 251 artiklan 2 kohdan toisen alakohdan mukaisesti, neuvoston yhteisestä kannasta yhteisön tullikoodeksista annetun neuvoston asetuksen (ETY) N:o 2913/92 muuttamisesta tehdyn Euroopan parlamentin ja neuvoston asetusehdotuksen hyväksymiseen 2003/0167 (COD) KOMISSION TIEDONANTO EUROOPAN PARLAMENTILLE, annettu EY:n perustamissopimuksen 251 artiklan 2 kohdan toisen alakohdan mukaisesti, neuvoston yhteisestä kannasta yhteisön tullikoodeksista annetun neuvoston asetuksen (ETY) N:o 2913/92 muuttamisesta tehdyn Euroopan parlamentin ja neuvoston asetusehdotuksen hyväksymiseen 1. TAUSTAA +++++ TABLE +++++ 2. KOMISSION EHDOTUKSEN TARKOITUS Ehdotuksen tarkoituksena on ottaa käyttöön oikeudellinen kehys, jolla mahdollistetaan EU:n rajat ylittäviin tavaroihin kohdistettavien entistä tiukempien turvatarkastusten toteuttaminen. Kyseisiin säännöksiin sisältyvät Yhdysvaltojen tekemään konttiturvallisuusaloitteeseen ( Container Security Initiative – CSI) liittyvät vaatimukset. Samalla ehdotuksessa kuitenkin noudatetaan tullitietojen sähköistä siirtämistä (e-tulli) koskevia tulevaisuuden suunnitelmia. 3. YHTEISTÄ KANTAA JA EUROOPAN PARLAMENTIN TARKISTUKSIA KOSKEVAT HUOMAUTUKSET 3.1 Yleistä Yhteisessä kannassa, josta saavutettiin poliittinen yksimielisyys 18. toukokuuta 2004, noudatetaan komission tarkistetun ehdotuksen yleisiä suuntaviivoja. Muutoksilla on pyritty selventämään lainsäädäntöä ja lisäämään sen joustavuutta ja tarkoituksenmukaisuutta, jotta voidaan säilyttää asianmukainen tasapaino tullivalvonnan ja laillisen kaupan helpottamisen välillä. 3.2 Parlamentin ensimmäisessä käsittelyssä ehdottamien tarkistusten tarkastelu Neuvosto ei yhteisessä kannassaan ollut samaa mieltä kaikista Euroopan parlamentin ehdottamista tarkistuksista, mutta Euroopan parlamentin hyväksymistä 26 tarkistuksesta 18 tarkistusta on periaatteessa sisällytetty kyseiseen yhteiseen kantaan. Tämä koskee tarkistuksia 1, 3, 4, 7, 11–23 ja 26. Neuvosto ei hyväksynyt seuraavia tarkistuksia, joista komissio oli esittänyt eriävän kannan: - tarkistukset 2, 5, 6, 24 ja 25, joilla uudet toimenpiteet rajoitettaisiin koskemaan yksinomaan tuontia ja joilla rajoitettaisiin tullitoimipaikkojen roolia sovellettaessa riskien arviointiin perustuvaa turvallisuusvalvontaa; nämä tarkistukset on hylätty, koska ne eivät vastaa tarkistetun lainsäädännön tavoitteita, - tarkistus 9, koska se on ristiriidassa yhteiseen kantaan sisällytetyn, luotettaville taloudellisille toimijoille myönnettäviä helpotuksia koskevan parannetun lainsäädännön kanssa, ja - tarkistukset 8 and 10, jotka eivät noudata koodeksin muissa säännöksissä käytettyä käsitteistöä. 3.3. Neuvoston lisäämät uudet säännökset Yhteiseen kantaan sisältyy neuvoston tekemiä tiettyjä lisämuutoksia, joilla vahvistetaan turvallisuusnäkökohtia. Muutokset koskevat muun muassa ennen tavaroiden vientiä esitettäviä ilmoituksia (182 a – 182 d artikla). Muutokset ovat kaikkiin maihin tapahtuvassa viennissä turvallisuuden osalta noudatettavan yhteisön yleisen lähestymistavan mukaisia, joten kyse ei ole siitä, että säännöksiä sovellettaisiin pelkästään sellaisiin maihin kuten Yhdysvaltoihin, jotka ovat ottaneet käyttöön ylimääräisiä turvatoimia tuonnissa. Lisäksi uusissa säännöksissä on huomioitu Maailman tullijärjestön (WCO) hiljattain laatimat asiakirjat, jotka koskevat osapuolten vastuita päästä päähän ulottuvassa kansainvälisessä toimitusketjussa. Yhteiseen kantaan sisältyy myös parempia koko yhteisöä koskevia yhteisiä sääntöjä, jotka koskevat muun muassa ennen tavaroiden saapumista esitettäviä ilmoituksia (36 a – 36 c artikla). Siinä myös määritellään selkeästi tullitoimipaikkojen rooli (4 artikla) tullin roolista ulkorajojen yhdennetyssä valvonnassa annetun komission tiedonannon mukaisesti. Lisäksi neuvoston kannassa vahvistetaan valtuutettujen taloudellisten toimijoiden ohjelmaa koskeva toimiva kehys (5 a artikla), jonka avulla luotettavat kaupan alan toimijat voivat hyötyä kaupan helpottamisesta ja turvavarmennuksista. Sekä jäsenvaltiot että kaupan alan toimijat tukevat laajasti tätä aloitetta. 4. PÄÄTELMÄT Komissio tukee täysin yhteistä kantaa, johon sisältyy useita Euroopan parlamentin tekemiä tarkistuksia ja jolla kyseisiin tarkistuksiin tehdään parannuksia.